kardosdrur/scandi-wiki huggingface dataset:
Pornofilm

Pornofilm er en milliardindustri i porno-industrien. Der findes mange former for pornofilm, blandt andet ophidsende sexscener (hård porno) og blød porno (softcore porno). Desuden kan pornofilm også være amatørporno med almindelige mennesker, der tænder på at blive filmet, eller kan optages med professionelle pornomodeller (en gruppe af sexarbejdere).

Pornofilmen har grundet den store udbredelse haft stor betydning i forhold til valget af videoformater som VHS og Dvd.

Historie 

De første pornofilm dukkede op umiddelbart efter filmens opfindelse i 1895. To af de tidlige pionerer var Eugène Pirou og Albert Kirchner. De første danske pornofilm blev lavet i 1965-1970 med 8mm-kortfilm; der var dog også internationale biograffilm som Jeg - en kvinde og Uden en trævl. I 1973 blev I Jomfruens tegn den første pornografiske film, der havde mainstream-skuespillere med som blandt andre Otto Brandenburg, Poul Bundgaard og Karl Stegger.

I 1998 lavede Zentropa Constance, hvilket fik stor opmærksomhed, da Zentropa var det første mainstream-filmselskab i verden, der begyndte at producere hård porno. Det var blandt andre Katja K, der spillede hovedrollen.

I 1990'erne opstod den såkaldte gonzo-porno, hvor fotografen selv er en af de medvirkende og typisk filmer med et håndholdt videokamera, mens han (eller hun) på lydsporet kommenterer, hvad der foregår, og eventuelt selv deltager aktivt i løjerne. Gonzo-formen blev især udviklet af instruktørerne Ed Powers og John "Buttman" Stagliano.

I 1999 begyndte tv-stationen Kanal København at vise hård porno.

Pornoindustrien omsatte i 2013 for knap 100 milliarder amerikanske dollar på verdensplan.

Se også 
 Bukkake
 Børneporno
 Dødsporno
 Hardcore porno
 Hentai
 Nypuritanisme
 Pornomodel
 Fetich
 Softcore porno

Kilder 
 Pornografi på Den Store Danske

Referencer 

Pornografi
Helder Camara

Ærkebiskop Hélder Câmara (7. februar 1909 – 27. august 1999 i Olinda, Brasilien) var ærkebiskop af Olinda og Recife. Han trådte tilbage som ærkebiskop i 1985.
Han fik den såkaldte Folkets Nobelpris i 1974.

Biskopper
Personer fra Brasilien
Petuh

Petuh eller petu er en blanding af tysk, nedertysk, rigsdansk og sønderjysk, som taltes i Flensborg og omegn. Det er tysk med nogle danske begreber og låneoversættelser, men med dansk grammatik og syntaks. Man kan også sige, at det er dansk iklædt tyske ord. På petuh udtales s-lyden som på dansk som en ustemt alveolær sibilant. G-lyden bliver til tysk 'ch' [x] eller som hollandsk 'g' [ɣ].

Petuh fik navnet efter partoutkortet (årskortet) på færgerne på Flensborg Fjord. Det var især de såkaldte petuhtanter, som brugte blandingssproget på deres sammenkomster på salon-færgerne i begyndelsen af 1900-tallet.

Eksempler

Litteratur
 Renate Delfs: Ohaueha, was'n Aggewars: Oder wie ein' zusieht un sprechen as die Flensburger Petuhtanten, Husum 2009. 
 Wilhelm Ludwig Christiansen: Krischan un szein Onkel Hannes: Ein neuer ein auf Petuh, Goldbæk 2004.
 Wilhelm Ludwig Christiansen: Petuh-ABC, Goldbæk 2003.

Eksterne henvisninger 
 Petuhschnacker  
 Glossarium og lydprøver på Petuhtantenspråk

Referencer 

Blandingssprog
Tyske dialekter
Flensborg
Alif

Alif eller ا ( , al-´alif ) er det første bogstav i det arabiske alfabet. Det kommer fra bogstavet alef i det fønikiske alfabet og dermed beslægted med latinsk A, græsk Alfa og hebræsk Alef. Arabisk alif er tilknyttet talværdien 1. 

Alif kan bære de tre korte arabiske vokale /a, i, u/, det lange /ā/, eller være stumt. Bogstavet selv er ingen fonem, men kan i det sædvanlige ikke-vokaliseret skriftbillede oftest læses som /a/ eller /i, u/.

Lydværdi og omskrift 

Alif tjener enten vokalforlængelsen eller som bærebogstav til hamza (stødet). I nogle tilfælde bliver det dog stumt.

Alif som vokalforlængelse 
Alif kan forlænge en fatha (kort /a/) og tjener dermed som lang selvlyd, nemlig det åbne A-lyd. I dette tilfælde skrives det ofte ā, â eller aa.

Alif som bærebogstav 

Især ved ordbegyndelsen tjener alif hyppig som bærebogstav for stødet hamza, som bruger oftest noget bærebogstav. Mens det kan midt i ordet eller ved endelsen også være en waw (u) eller ya (i), er det ved begyndelsen altid et alif.

I skriftsproget kan hamza overfor alif (som /a/ eller /u/) eller underfor (sum /i/) falde bort. Udtagelsen er madda (hamza med langt /a/ på alif), der skrives altid.

I transkriptionen gengives alif ikke, da det har ingen egen lydværdi.

Stumt alif 
Alif kan også være stumt, eksempelvis ved akkusativendelsen (-an) eller i særlige verbformer. Der opfylder det kun ortografiske funktioner. Også ved artiklen (al-) kan alif være stumt, når forudgående ord ender med en vokal.

Ligatur med lam 
Efter et forudgående lam (l) skrives i stedet for  ligaturen  (lam-alif). Arabisk "la" er også et ord og mener "nej", "ikke", eller "ingen".

Alif som hjælpetegn 

Et håndfuld arabiske ord har et langt /a/ (ā), der ikke skrives. Vil man alligevel gengive dette ā, så skrives det lille alif på den vedrørende konsonant, der er bærebogstavet (se illustrationen med kredsen, der symboliserer dette bærebogstav). Det berømteste eksempel er navnet for Gud,  Allah, hvor det andet /a/ er et lille alif.

Eksempel 

Den islamiske trosbekendelses (Shahadah) første led skrives således (alif er rød og alle bogstaver der ses i det arabiske skriftbillede på illustrationen er fede – bemærk alligevel, at alif er bare bæreren af de fede rød markerede selvlyder): 

Ash-hadu anlā ilāha illallâh 

Jeg erkender at ingen andre Gud end Allah findes. 

Det første to alif fungerer som bærebogstaver til hamza med kort /a/. Derefter følger en lam-alif (la), et alif som bærer af /i/ med hamza derunder, et alif, der ikke opdukker i skriften (blå i transkriptionen), igen et /i/-alif med hamza, et lam-alif og endeligt et stumt alif ved begyndelsen af navnet "Allah", der bærer et lille alif i midten.

Alif i Unicode 

Også det lille alif er kodificeret, men findes ikke i alle skrifttyper.

Arabisk bogstav
Hyldig Gårde

Hyldig Gårde er to nabogårde beliggende lidt syd for landsbyen Tødsø på Mors.

Familienavnet Hyldig stammer fra disse gårde eller egnen, hvor disse gårde ligger, som betegnes Hyldig. Sandsynligvis kommer navnet Hyldig af "huldig", som er en ældgammel betegnelse for noget, der er i god stand, f.eks. en god jord, som er givtig. Første gang Hyldiggårdene nævnes er i en samling brevdokumenter fra Skt. Johannesklosteret (Dueholm Kloster) i Nykøbing Mors, hvoraf det ældste er fra 1438.

I disse dokumenter nævnes gården Hyldig flere steder som Huldigh eller Hyldigh.

Den Hyldiggård, som nævnes i disse skrivelserne, var måske en såkaldt tvillinggård, som bestod af to parallelle udlænger med et fælles beboelseshus imellem. Et par hundrede år senere var der to selvstendige gårde på stedet, benævnt henholdsvis ”Nørre Hyldig” og ”Sønder Hyldig”.

Menneskene, som beboede disse gårde, er flere steder nævnt som værende af disse gårde, som for eksempel Peder i Hyldig (1600-tallet). I midten af 1700-tallet blev Hyldig-navnet taget i brug ved dåb. Den første, som fik tilføjet gårdsnavnet Hyldig ved dåben, var Christian Pedersen Hyldig (f. 1771). 1786 overtog han som 16-årig fæstet til ”Søndre Hyldig” efter sin far.

Christian Pedersen Hyldig fik i alt 13 børn, og blev især gennem to af sine børn, Ane Marie Christensdatter Hyldig (f. 1809) og Mads Christensen Hyldig (f. 1818), stamfader for de fleste, som bærer Hyldig-navnet.

Eksterne kilder/henvisninger 

Lokaliteter i Morsø Kommune
Den Katolske Liga (Tyskland)

Den Katolske Liga (1609 - 1635) var et forbund af katolske tyske stater der blev skabt året efter dannelsen af Den Protestantiske Union. Ligaen skulle fungere som en modvægt til denne union. Spændinger imellem disse to grupper førte i sidste ende til første fase af Trediveårskrigen, også kendt som Den Bøhmiske Krig.

Stifteren og øverstkommanderende var hertug Maximilian 1. af Bayern. I 1609 samledes regenterne fra mange af de små stater i det Tysk-romerske rige i München for at underskrive en traktat som bandt dem ind i en militær alliance de næste 9 år. Ved denne periodes udløb var der udbrudt krig mellem den bøhmiske kong Ferdinand 2. og Frederik 5. af Pfalz. Den Protestantiske Union støttede naturligvis Frederik 5. imod Den Katolske Liga, der støttede Ferdinand 2. Ligaen slog Den Protestantiske Union i slaget ved Det Hvide Bjerg i 1620. Slaget markerede slutningen på Den Bøhmiske Krig.

Ligaen blev opløst i 1635 ved Freden i Prag, ikke at forveksle med Pragfreden over 200 år senere.

Se også 
 Tidslinje over nogle europæiske regenter i det 17. århundrede

Tysk-romerske rige
Religionskrigene
Trediveårskrigen
Paramount Pictures

Paramount Pictures Corporation er et amerikansk filmselskab baseret i Hollywood, Californien. Det blev grundlagt i 1914 og er dermed verdens næstældste, endnu eksisterende filmselskab, kun overgået af danske Nordisk Film (grundlagt 1906). Paramount Pictures ejes af mediekoncernen ViacomCBS.

Eksterne henvisninger 

 Officielt website
 Paramount Pictures på Internet Movie Database

Etableret i 1914
Filmselskaber fra USA
Virksomheder i Los Angeles
ViacomCBS
Måltid

Et måltid er en portion mad som spises inden for et afgrænset tidsrum.

Middag er hovedmåltidet – oprindeligt midt på dagen. I dag kan det både indtages ved middagstid eller om aftenen. Det er oftest varm mad.

Middelalder
Til slutningen af middelalderen var det almindelige europæiske måltidsmønster to hovedmåltider (davre tidligt, morgenmåltid, morgenmad og nadver sent, aftensmåltid, aftensmad) kombineret med mellemmåltider. Betegnelserne davre og nadver bruges i Vestjylland, Vendsyssel, Sønderjylland og på Fyn.

Referencer

Bibliografi

Eksterne henvisninger
MyTravel

MyTravel er et rejsebureau, som blev etableret i Danmark 27. november 2001. Bureauet opstod på resterne af Spies Rejser og Tjæreborg Rejser og sælger rejser til hele verden, og betjener Spies Rejser, Tjæreborg Rejser, MyTravel Tango og Skibby Rejser. Divisionen MyTravel Northern Europe består af Sverige, Norge, Danmark og Finland. MyTravel Group plc opererer også i England, Irland, USA og Canada. Der gøres primært brug af flyselskabet MyTravel Airways, der oprindelig hed Premiair, der opstod ved en sammenlægning af Scanair og Conair. MyTravel Airways skiftede 9. maj 2008 navn til Thomas Cook Airlines Scandinavia. Rejsebureauet MyTravel er nu helt lagt ind under Spies Rejser, og flyselskabet har skiftet navn til Thomas Cook Airlines.

Ekstern henvisninger 
 MyTravel Group plc.
 Spies A/S

Rejsebureauer i Danmark
Etableret i 2001
Ving

Ving er angiveligt skandinaviens største rejsearrangør og en del af MyTravel-Gruppen.

Ving er ved at blive afviklet, og flettes ind i Spies Rejser og Tjæreborg Rejser under ledelse af MyTravel. Ving ophører endelig pr. 1. maj 2007.

Ekstern henvisning 
 Ving

Rejsebureauer i Danmark
Franken

Franken var et af de store stammehertugdømmer som Tyskland var opdelt i.
I Østfranken var der fem: Franken, Sachsen, Bayern, Schwaben og Lothringen.

I dag er Franken en del af forbundsstaten Bayern i Tyskland.
Det består af de tre dele Oberfranken, Mittelfranken og Unterfranken.
Den største by i Franken er Nürnberg.
Af andre større byer kan nævnes Coburg, Aschaffenburg, Würzburg, Erlangen, Fürth, Bamberg, Bayreuth, Schweinfurt og Hof. 

Området var sæde for de saliske tysk-romerske kejsere og strakte sig langt mod nord i Tyskland, mod øst i Østrig og en tid ind i Frankrig. I løbet af middelalderen og den tidlige nyere tid kom meget af det øvre Franken under ærkebispedømmet Bamberg, Würzburg og Fulda, særligt de områder som havde været del af Thüringen.

I 1803 annekterede Napoleon den sydøstlige del af Franken til Bayern, som blev ophøjet til et kongerige, og området tilhører Bayern i dag. Kulturelt er det imidlertid meget forskelligt fra det egentlige Bayern; fx er det overvejende protestantisk, mens Bayern ellers er katolsk. Mange frankere bryder sig ikke om at blive kaldt bayrere.

Den lokale befolkning betoner regionens betydning over den administrative inddeling (Franken ligger i den tyske delstat Bayern), og mange så gerne, at Franken blev et selvstændigt forbundsland.

Eksterne henvisninger 
 Om hertugdømmet Franken, (i modsætning til regionen, tysk Wiki) 

Tyskland
Skibby Rejser

Skibby Rejser var i 2006 et 50 år gammelt dansk rejsebureau. Efter at Skibby Rejser blev opkøbt af MyTravel, så ophørte Skibby Rejser som selskab i 2009. Fremover sælges rejserne under mærket Spies Rejser.

Rejserne foregik primært til Grækenland.

Ekstern henvisning 
 Skibby Rejser

Noter 

Rejsebureauer i Danmark
Tidligere virksomheder i Danmark
Ophørt i 2009
Maersk Air

Maersk Air var et flyselskab grundlagt af A.P. Møller-Mærsk-gruppen i 1969. I 2005 blev selskabet opkøbt af en islandsk kapitalfond som i forvejen ejede det danske flyselskab Sterling European Airlines (det tidligere Sterling Airways) og slog de to selskaber sammen og drev det videre under navnet Sterling.

Luftfragtselskabet Star Air hører stadig under Maersk og flyver en flåde af Boeing 767-200F, som er dansk registrerede, men opererer med base i Flughafen Köln/Bonn.

Flyflåde 
 1969-1978, Fokker F27 Friendship, i alt 10 stk.
 1973-1987, Boeing 720-051B, i alt 5 stk.
 1976-1990, Boeing 737-200 Advanced, i alt 14 stk.
 1981-1989, De Havilland Canada Dash 7, i alt 5 stk.
 1983-1991, Eurocopter AS332 Super Puma, i alt 5 stk.
 1984-1990, Short 360-100, i alt 2 stk.
 1985-1998, Boeing 737-300, i alt 22 stk.
 1988-2000, Fokker 50, i alt 9 stk.
 1990-2005, Boeing 737-500, i alt 24 stk.
 1993-1996, Boeing 737-400, i alt 3 stk.
 1998-2005, Boeing 737-700, i alt 15 stk., hvoraf 12 stk. overgik til Sterling Airlines

Galleri

Litteratur 
 Søren Ellemose, Luftens helte. Maersk Air og historien om dansk luftfart, Jyllands-Posten, 2009. .

Eksterne henvisninger 

 Maersk Air

Tidligere flyselskaber i Danmark
A.P. Møller - Mærsk
Etableret i 1969
Ophørt i 2005
Søllested (Assens Kommune)

Søllested er en lille landsby på Fyn beliggende i Assens Kommune i Region Syddanmark. Den nævnes allerede i 1175, da Valdemar I under et ophold her udstedte et dokument angående et mageskifte. I Søllested ligger ”Kongsgården”. Om det virkelig var Kongens Gård eller en af de gårde hvor de skiftende konger på deres rejser gennem landet blev beværtet og overnattede, får stå hen i det uvisse.
 
Nær Kongsgården er der i en høj fra Vikingetiden fundet en rigt udstyret grav, med bl.a. to mankestole dekoreret med forgyldte bronzebeslag.

Litteratur 
 Anne Pedersen, Søllested – nye oplysninger om et velkendt fund, s. 37-111 i: Aarbøger for Nordisk Oldkyndighed og Historie, Det Kgl. Nordiske Oldskriftselskab, 1996. .

Lokaliteter i Assens Kommune
Samedragt

Samedragt eller samekofte (nordsamisk: gákti) er navnet på den traditionelle samiske folkedragt. Samedragterne bruges på tværs af landegrænserne langs Nordkalotten i lighed med det samiske sprog og andre kulturelle særtræk. Form, farve og mønster på kofte og hue varierer stærkt fra distrikt til distrikt, og til en vis grad følger dragtvariationerne de samiske dialekter.

Samedragten består af en kofte med lange ærmer, som bæres med bælte. Mandskoften er kortere end kvindekoften. Huerne er helt forskellige for mænd og kvinder. Det samme er pandebåndene i de områder, hvor disse bruges. Pandebåndene er også forskellige til hverdag og til fest. Oprindelig blev kofterne syet i skind, men i nyere tid har man brugt hjemmevævet eller industriproduceret stof. Normalt bruges uld, men kofterne kan også syes i bomuld og silke. Kofter og luer bliver dekoreret med bånd, blonder, tintrådsbroderier, sølv og skind. Dragten kan vise religiøst tilhørsforhold, lokalt tilhørsforhold, slægtskab, og om man er gift eller ugift.
 
I dag bruger kun et fåtal samedragten til daglig. De fleste bruger den mest til fest og ved specielle anledninger.

Folkedragter
Samer
Daisy

Daisy er en arkivdatabase udviklet af Rigsarkivet. Det er en elektronisk registratur over Statens Arkivers samlinger. Databasen tilgås fra Statens Arkivers hjemmeside.
 
Daisy bliver løbende opdateret, blandt andet i takt med at arkivalier bedre registeres eller nye kommer til, man søge og finde oplysninger om myndigheder, institutioner, virksomheder, foreninger og personer som har skabt arkivserierne.

Ved nogle arkivalier i Daisy kan man finde et link til at se og læse arkivalierne, som af Statens Arkiver er blevet scannet og gjort tilgængelige, man kan også benytte onlinetjenesten Arkivalieronline, hvor man igennem temaoversigter kan søge eller finde det man leder efter.

Se også 
Slægtsforskning

Ekstern henvisning
Beskrivelse af Daisy hos Rigsarkivet  

Danmarks arkiver og arkivalier
Todi Jónsson

Todi Adam Jónsson (født 2. februar 1972 i Vejle) er en færøsk tidligere fodboldspiller og nuværende fodboldtræner. Har er fra sommeren 2022 træner for den danske danmarksserieklub Frederikssund IK.

Professionel karriere som spiller
Jónsson startede sin karriere i 1991 hos KÍ Klaksvík på Færøerne. Her vandt han det færøske mesterskab i 1991, hvorefter han blev hentet til B36 Tórshavn.

I 1993 gik turen til Lyngby FC og den danske Superliga. Her spillede han 76 kampe og scorede 18 mål. I 1997 skiftede han til FC København. Tiden hos FCK var nok hans bedste, og han var meget vellidt og populær blandt tilhængerne, ikke mindst på grund af sin arbejdsindsats og altid opofrende spillestil. I sine 166 kampe for klubben scorede han 56 gange. Han vandt det danske mesterskab 3 gange og Landspokalturneringen 2 gange.

I 2005 skiftede Jónsson til IK Start i Kristiansand. Her har han spillet med blandet succes og har været med til at vinde en sølvmedalje da Start blev nummer to i Tippeligaen 2005/2006. 

Jónsson skiftede til Fremad Amager i 2007, hvor han samtidig blev et medlem af hovedbestyrelsen og en af hovedinvestorerne i klubben. Året efter i 2008 stiftede han FC Amager, som spillede i 1. division. Efter blot 8 måneders levetid begærede han i 2009 FC Amager konkurs.

Landshold 
Todi Jónsson har spillet 45 kampe og scoret 9 mål for Færøerne.

Trænerkarriere 
I januar 2022 blev Todi Jónsson introduceret som træner for det færøske fodboldshold NSÍ Runavík. Holdet endte i 2019 og 2020 som nr. 2 og 3 i den færøske første division, Betrideildin, men i 2021 endte de bagud i divisionen som nr. 4. 

Den 4. juli 2022 skrev Todi en to-årig aftale med Frederikssund Idræts Klub.

Referencer 

Fodboldspillere fra Færøerne
Fodboldlandsholdsspillere fra Færøerne
Personer fra Vejle
Fodboldspillere fra IK Start
Personer fra Klaksvik
Dueholm Kloster

Dueholm Kloster ligger i Nykøbing Mors. Den bevarede længe af det gamle klosteranlæg huser i dag Museum Mors.

Historie
Området lå i den tidlige middelalder under bispestolen i Børglum. Ca. 1370 skænkede biskop Svend ejendommen for oprettelsen af et Johanniterkloster. Det omtales første gang i år 1371. Ved Reformationen i 1536 blev det som andet kirkegods lagt under kronen og derefter bestyret af en kongelig lensmand. Herefter satte forfaldet ind, da klosterets bygninger ikke fandt nogen ny anvendelse. En enkelt bygning, bygget omkring 1450, tæt ved ladegården tjente som hovedbygning med bolig for lensmanden. Det er denne fløj, som stadig er bevaret. 1664 overgik godset til generalpostmester Poul von Klingenberg, der havde store tilgodehavender hos kronen. Herefter havde skiftende adelige familier gården i deres besiddelse. Omkring år 1900 blev jorden udstykket til købstadens udvidelse, selv parken og alléerne blev raseret.

Der findes en afskrift af Dueholm klosters brevbog, Dueholms Diplomatarium, med breve fra 1371 til 1539. Den giver en unik indsigt i klosterets virke. Den er udgivet i bogform på dansk/latin, Dueholms Diplomatarium, ved O. Nielsen i 1872. Bogen er nyudgivet i 2009 på engelsk.

Ejere 
(-1371) Børglum bispestol
(1371-1536) Johanniterordenen
(1536-1664) Kronen
(1664-1678) Poul von Klingenberg (d. ældre)
(1678-1680) Alette van der Camer
(1680) Anna Margrethe Marselis (datter)
(1680-1719) Joachim Brockdorff (ægtemand)
(1719-1723) Poul von Klingenberg (d. yngre)
(1723-1752) Ulrikka Augusta von Speckhan (enke)
(1752-1762) Anders Tøttrup
(1762-1797) Povel Ulrich Tøttrup
(1797-1840) Anders Tøttrup
(1840-1845) Poul Ulrich Ernst Tøttrup
(1845-?) Nicolai Nyholm (senior)
(?-?) Gottlieb D. Pers
(?-1875) Nicolai Nyholm (junior)
(1875-1884) Ernst E. Hedemann
(1884-1909) Otto Ditlev Kaas
(1909-) Morslands historiske Museum

Eksterne henvisninger 

 Dueholm Kloster  på 1001 fortællinger om Danmark
 Dueholm kloster og Morsland historiske museum 
 Et sendebud fra Viborg til Dueholm 

Tidligere danske klostre
Herregårde i Thisted Amt
Fredede slotte og herregårde i Danmark
Bygninger, konstruktioner og anlæg i Nykøbing Mors
Bygninger, konstruktioner og anlæg i Morsø Kommune
Danmark i 1300-tallet
Georges Lemaître

Monsignor Georges Henri Joseph Édouard Lemaître (født 17. juli 1894, død 20. juni 1966) var en  belgisk astronom og professor i fysik. I sin ungdom blev han romersk-katolsk præst, og i 1960 udnævnte pave Johannes XXIII ham til Monsignor, en højststående katolsk prælat, og til formand for det Pavelige Videnskabsakademi, et akademi han havde været medlem af siden 1936.

Han er mest kendt for at være den astronom som først fremkom med idéen om at universet ikke altid havde eksisteret, men var blevet til ved et Big Bang, som Fred Hoyle sarkastisk kaldte det. Han syntes nemlig at det smagte lidt for meget af en Skabergud, men i dag synes der at være konsensus om sagen. Selv talte Lemaître om et 'uratom', og han advarede i øvrigt bestandig mod at sammenblande videnskab, in casu kosmologi, med religion.

Lemaître fremsatte sin teori om et ekspanderende univers allerede i 1927, og selv om en fremtrædende fysiker som Albert Einstein i begyndelsen afviste teorien, netop fordi den smagte lidt for meget af kristen skabelsestro, opfordrede han alligevel Lemaître til at fortsætte arbejdet, lige som han endte med at være med til at indstille Lemaître til Belgiens højeste videnskabelige pris, Francqui prisen, som han modtog 17. marts 1934.

Big Bang modellen var endnu ikke ved hans død alment accepteret, og den konkurrerede med Steady State modellen, som bl.a. en Fred Hoyle argumenterede for. Lemaître fik aldrig Nobelprisen i fysik.

Eksterne henvisninger 

Professorer fra Belgien
Astronomer fra Belgien
Præster fra Belgien
Matematikere fra Belgien
Fysikere fra Belgien
Belgiere i 1900-tallet
The Quarrymen

The Quarrymen var et band som John Lennon startede op sammen med en flok skolekammerater i maj 1956, der senere udviklede sig tl The Beatles i 1960.

Gruppen spillede skifflemusik, men lige så hurtigt som skiffle blev moderne, lige så hurtigt forfaldt den ide. De slog sig så senere på Rock N'Roll. Gruppe medlemmer faldt fra, og nye kom til. De fandt på navnet The QuarryMen, fordi den skole de alle gik på hed Quarrybank. I oktober 1957 kom Paul McCartney, med og senere kom George Harrison også med. Flere droppede ud af bandet og så skiftede Paul, Stuart, John & George navnet og i 1960 kom The Beatles til verden; i 1962 kom Ringo Starr med.

Tidslinje

Diskografi 
Studiealbum
 Open for Engagements (1994) (Kewbank Records KBCD111) (John 'Duff' Lowe & Rod Davis)
 Get Back – Together (1997) (Q Records QMCD 7011) (Eric Griffiths, Len Garry, Rod Davis, Pete Shotton & Colin Hanton)
 Songs We Remember (2004) (BMG Augusta Records	AUCK15001) (Eric Griffiths, Len Garry, Rod Davis & Colin Hanton)
 Grey Album (2012) (Generate Records 885767482517) (Len Garry, Rod Davis & Colin Hanton)

Livealbum
 Live At The Halfmoon Pub Putney (2005) (Not On Label) (Colin Hanton, Len Garry, Rod Davis & John 'Duff' Lowe)

DVD
 The Band That Started The Beatles (2009) (Star-Club Records GRDVD091) (Len Garry, Rod Davis & Colin Hanton)

Andre indspilninger
 "That'll Be the Day" and "In Spite of All the Danger" (begge indspillet i 1958) er tilgængelig på Beatles' album Anthology 1 (1995).
 A number of home rehearsals featuring Lennon, McCartney, and Sutcliffe were recorded in early 1960. Three of these were released on Anthology 1, while others have appeared on various bootlegs.
 A 2000 recording of "Come Go With Me" was featured in the film Two of Us.

Referencer 

The Beatles
Rockgrupper fra Storbritannien
Musikgrupper fra 1956